Udtalelse

afgivet af Det Rådgivende Udvalg for Kontrol med Fusioner og Virksomhedsovertagelser på sit 93. møde den 23. marts 2001 om et udkast til beslutning vedrørende sag COMP/M.2139 - Bombardier/ADtranz

(2002/C 63/09)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion udgør en fusion, jf. fusionsforordningens artikel 3, stk. 1, litra b), og at den har fællesskabsdimension, jf. fusionsforordningens artikel 1, stk. 2.

2. Udvalget er enigt i Kommissionens afgrænsning af de relevante produktmarkeder for:

a) højhastighedstog

b) selvkørende el- og dieseldrevne togsæt til intercitytrafik

c) el- og dieseldrevne togsæt til regionaltrafik

d) passagervogne

e) sporvogne og lette skinnekøretøjer

f) undergrundstog

g) lufthavnsbaner ("APM'er")

h) reparation

i) vedligeholdelse, og

j) istandsættelse af jernbanekøretøjer.

3. Udvalget er enigt med Kommissionen i, at markederne for:

a) el- og dieseldrevne togsæt til regionaltrafik

b) sporvogne og lette skinnekøretøjer

c) undergrundstog

d) reparation

e) vedligeholdelse, og

f) istandsættelse af jernbanekøretøjer

er nationale, og at det ikke er nødvendig at tage stilling til de relevante geografiske markeder for:

g) højhastighedstog

h) selvkørende el- og dieseldrevne togsæt til intercitytrafik

i) passagervogne, og

j) APM'er.

4. Udvalget er enigt med Kommissionen i, at det er sandsynligt, at den påtænkte fusion vil skabe en dominerende stilling på:

a) markedet for el- og dieseldrevne togsæt til regionaltrafik i Tyskland, og

b) markedet for sporvogne og lette skinnekøretøjer i Tyskland,

som bevirker, at den effektive konkurrence hæmmes betydeligt inden for en væsentlig del af fællessmarkedet.

5. Udvalget er enigt med Kommissionen i, at den påtænkte fusion ikke vil skabe eller styrke:

a) en dominerende stilling på markedet for højhastighedstog i Nederlandene

b) en dominerende stilling på markedet for højhastighedstog i Tyskland

c) en dominerende stilling på markedet for højhastighedstog i EØS

d) den dominerende stilling på markedet for el- og dieseldrevne togsæt til intercitytrafik i Tyskland

e) en dominerende stilling på markedet for el- og dieseldrevne togsæt til intercitytrafik i EØS

f) en dominerende stilling på markedet for passagervogne i EØS

g) en dominerende stilling på markedet for sporvogne og lette skinnekøretøjer i Østrig

h) en fælles dominerende stilling på markedet for sporvogne og lette skinnekøretøjer i Frankrig

i) en dominerende stilling på markedet for sporvogne og lette skinnekøretøjer i Sverige

j) en dominerende stilling på markedet for undergrundstog i Østrig, eller

k) en dominerende stilling på markedet for reparationstjenester i Det Forenede Kongerige.

6. Udvalget er enigt med Kommissionen i, at de af parterne afgivne tilsagn vil være tilstrækkelige til at løse de konkurrenceproblemer, som Kommissionen har påvist.

7. Udvalget er enigt med Kommissionen i, at tilsagnene blev afgivet af parterne i overensstemmelse med de proceduremæssige bestemmelser i artikel 18, stk. 2, i Kommissionens forordning (EF) nr. 447/98.

8. Udvalget er enigt med Kommissionen i, at den påtænkte fusion kan erklæres forenelig med fællesmarkedet i henhold til fusionsforordningens artikel 8, stk. 2.

9. Udvalget henstiller til Kommissionen, at den tager alle bemærkninger, udvalgets medlemmer har fremsat under mødet, i betragtning.

10. Udvalget henstiller, at denne udtalelse offentliggøres i De Europæiske Fællesskaber Tidende.